આ વિશે સંજય પટેલે જણાવ્યું હતું કે ‘અમેરિકાના ઓહાયો સ્ટેટ તરફથી આમંત્રણ મળતાં હું ત્યાં પહોંચ્યો હતો. અહીં પ્લાન્ટ માટેના જરૂરી મટિરિયલ્સ, નવી ટેક્નોલોજી અને મેનપાવર સહિતની વસ્તુઓ ઉપલબ્ધ હતી. અમે પ્રથમવાર બાયોગેસના પ્લાન્ટ માટે પીવીસી કોટેડ ફેબ્રિક્સ પ્લાસ્ટિક જેવા મટિરિયલ્સનો ઉપયોગ કર્યો હતો, જેમાં કોઇપણ બાંધકામ વિના પ્લાસ્ટિકની બેગ જેવો પ્લાન્ટ તૈયાર કરાયો હતો. જેનું વજન પણ એકદમ ઓછું હોવાથી સરળતાથી એક સ્થળેથી બીજા સ્થળે લઇ જઇ શકાય છે. તેમજ ગણતરીની મિનિટમાં તેનું ઇન્સ્ટોલેશન પણ થઇ શકે છે.’